《次韵王西樵司勋春夜兼书别思》
清代·李良年

邗上江梅已半零，暗香萧瑟雨沈冥。窗斜竹影摊书坐，风细林柯隔幔听。

入洛司空琴自好，过江仆射酒难醒。明朝怕见隋堤柳，此是长亭第一亭。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。